# Levinumad ülesanded

Selles peatükis leiab juhised mõningate elementaarsemate ülesannete sooritamiseks &kst;-s. Me näitame, kuidas iga ülesandega kõige lihtsamal viisil toime tulla. Samuti toome siin ära viidad käsiraamatu osadele, kus räägitakse kõigest põhjalikumalt.

## Lihtsate graafikute joonistamine

Kuidas joonistada lihtsaid andmepunktide graafikuid

Kõige esimene asi, mida &kst;-ga ette võtta, on tõenäoliselt mõne lihtsa graafiku valmistamine. See käib nii:

1. Vali andmefail. &kst; võib andmeid lugeda paljudest failitüüpidest, millest lihtsaim on klaartekstifail (ASCII-fail), kus andmed on lihtsalt veergudesse seatud. Selgituste lihtsustamiseks kasutame andmefaili, mida tutvustab gettingstarted. Selle nimi on `simpledata.dat`.

2. Ava &kst;. Kõigepealt näed kiirkäivituse dialoogi: Kiirkäivituse dialoog Kiirkäivituse dialoog

   Klõpsa nupule Andmenõustaja ja vali ilmuvas dialoogis oma andmefail nupuga Ava fail .

3. Järgmine lehekülg võimaldab valida, milliseid andmeid kasutada. Andmefaili 2. veerus on Y-telje väärtused, nii et märgi vasakul asuvas nimekirjas Väli/Veerg ära number 2 juures seisev kastike. Väli INDEX on spetsiaalne väli, mille loob &kst;, kuid antud näites me seda ei vaja.

4. Sektsioonis Joonise tüübid jätame kehtima vaikeväärtuse XY, kuid anname X-telje vektorile väärtuseks 1.

5. Järgmisel leheküljel muudame ainult üht asja: märgime sektsioonis Kõvera stiil ainult andmepunktide, mitte aga neid ühendavate joonte esitamiseks valiku Ainult punktid.

6. Klõpsame nupule Lõpeta ja ongi kõik! Meie joonis ilmub nüüd &kst; peaaknasse.

## Kõvera jaotus

&kst; pakub ka mitut võimalust joonistada kõveraid erineva andmete jaotusega: lineaarjaotus, eksponentjaotus, sinusoidjaotus ja nii edasi. Näitena võtame ette lihtsa polünomiaaljaotuse sellesama kõveraga, mille äsja lõime (vaata plotting-simple-graphs).

1. Avame meie joonisel pluginadialoogi menüükäsuga Andmed Uus plugin.

2. Liitkastis Plugina valik leiab kõik &kst; jaotuspluginad. Meie näidisandmetega parema sobimise nimel valime siin Polünomiaaljaotuse plugina. Valime X massiivi ja Y massiivi vektorid – kui kasutasid joonise tekitamisel vaikenimesid, vali V0-1 X massiivi ja V1-2 Y massiivi jaoks.

3. Polünomiaaljaotuse Aste on vaikimisi 2, mis meile ka sobib. Aste võib olla suvaline täisarv, mõni eelnevalt määratud skalaarväärtustest või statistiline väärtus, mille aluseks on mõni saadaolevatest vektoritest (näiteks V1-2-keskmine).

4. Klõpsa väärtuste loomiseks nupule OK.

Sellest väärtuste loomiseks piisab. Vaatame nüüd jaotuse väljundit. Vali menüükäsk Andmed Jaotustulemused ning ilmuvas dialoogis näed jaotusväärtusi: x^2, x^1 ja x^0 (konstant) koefitsiendid, samuti hii ruudu väärtus ning koefitsientide kovariantsusväärtus.

Jaotuskõverat ei lisata automaatselt andmepunktide joonisele. Selleks kasuta dialoogi Uus kõver, mille saad avada menüükäsuga Andmed Uus kõver... X-telje vektoriks vali V0-1 ja Y-telje vektoriks P1-kstfit_polynomial_unweighted-Y Fitted. Kui oled muud seadistused üle vaadanud ja soovi korral oma meele järgi kohendanud, klõpsa nupule OK. Kõver joonistatakse omaette aknasse. Praegu me seda ei soovi, nii et kustuta uus joonis, tehes sellel klõpsu hiire parema nupuga ja valides ilmuvast hüpikmenüüst Kustuta.

Jaotuskõvera lisamiseks andmejoonisele ava joonisedialoog menüükäsuga Joonised Muuda joonist... Kaardil Sisu näed jaotusandmeid sisaldavat vektorit nimekirjas Saadaolevad objektid. Vali vektor ja lisa see vasakule osutavale nupule klõpsates nimekirja Näidatavad objektid. Klõpsa nupule Rakenda olemasolevale ning seejärel Sulge.

## Jõuspektri joonistamine

&kst; muudab jõuspektri kujutamine äärmiselt lihtsaks. Seda saab teha kahel moel: andmenõustajaga või jõuspektri loomisega olemasoleva joonise põhjal.

### Jõuspektrid andmenõustajaga

See sarnaneb tublisti lihtsa graafiku joonistamisega. See käib nii:

Ava Andmenõustaja ja vali andmefail nupuga Ava fail .

1. Järgmine lehekülg võimaldab valida, milliseid andmeid kasutada. Andmefaili 2. veerus on Y-telje väärtused, nii et märgi vasakul asuvas nimekirjas Väli/Veerg ära number 2 juures seisev kastike.

2. Sektsioonis Joonise tüübid valime Jõuspekter. Seal on veel mõned võimalused määrata, kuidas jõuspektrit arvutatakse, kuid jätame siin kehtima vaikeväärtused.

3. Järgmine lehekülg sisaldab jõuspektrite valikuid sektsioonis Jõuspektri telje režiim. Siin saab nii X- kui Y-telje muuta logaritmiliseks.

4. Klõpsame nupule Lõpeta ja ongi kõik! Meie joonis ilmub nüüd &kst; peaaknasse.

### Jõuspektrid olemasolevalt jooniselt

Failist `simpledata.dat` (seda tutvustab plotting-simple-graphs) saame jõuspektri tekitada nii:

1. Ava jõuspektri dialoog menüükäsuga Andmed Uus jõuspekter...

2. Vali liitkastis Andmevektor oma andmeid sisaldav vektor. Faili `simpledata.dat` korral on selleks V1-2.

3. Klõpsa nupule OK ja jõuspektrit näidataksegi uuel joonisel.

## &kst; kasutamine käsurealt

Käsurea võimalused näiteülesannete sooritamiseks