# Arbejd med plot og vinduer

Dette kapitel beskriver begreberne bagved plot og vinduer, og sørger for information om at vise og håndtere plotlayout og vinduer i &kst;. Følgende plot anskueliggør forholdet mellem vindue, plot og plotbare dataobjekter.

Forholdene mellem vindue, plot og kurver i &kst;

Som det fremgår af ovenstående diagram, kan hvert vindue i &kst; indeholde nul eller flere plot, og hvert plot kan indeholde nul eller flere plotbare dataobjekter.

## Plotdialogen

Plotdialogen sørger for et centralt sted for at håndtere plot. For at få adgang til den, vælges Redigér plot i menuen Plot. Længst oppe i dialogen skulle du se to kombinationsbokse:

Øverste del af plotdialogen Øverste del af plotdialogen

For at ændre et plot, vælges vinduet som indeholder det i dropned-listen til venstre, og plottet selv vælges i dropned-listen til højre. Nye vinduer kan oprettes ved at klikke med den midterste knap.

Længst nede i plotdialogen er der fire knapper. Slet fjerner det plot som for øjeblikket er markeret, Anvend som ny laver et nyt plot med nuværende plotindstillinger, Anvend redigeringer anvender plotindstillingerne for plottet som for øjeblikket er markeret, og Luk lukker diagramdialogen uden at anvende eller gemme nogen indstillinger.

Plotindstillingerne tilgængelige under hvert faneblad i plotdialogen beskrives nedenfor.

### Indhold

Nedenfor er der et skærmaftryk af fanebladet Indhold.

Fanebladet indhold i plotdialogen Fanebladet indhold i plotdialogen

Som navnet antyder, angiver indstillingerne under dette faneblad indeholdet i plottet. Det følgende er kortfattede beskrivelser af indstillingerne.

Entydigt navn for plottet

- Det entydige plotnavn er plottets identifikator. Der må ikke være duplikerede plotnavne.

Viste objekter og Tilgængelige objekte

- Viste objekter er en liste af objekterne, eller de plotbare dataobjekt, som skal tegnes i plottet. Tilgængelige objekter er en liste af nuværende plotbare dataobjekter i &kst; som ikke findes i listen Viste objekter. For at flytte et objekt fra en liste til den anden, markeres først det ønskede objekt, og så klikkes på en passende piletast mellem de to lister (venstrepilen for at flytte et objekt fra Tilgængelige objekter til Viste objekter, og højrepilen for at flytte en kurve fra Viste objekter til Tilgængelige objekter).

Forgrunds- og baggrundsfarver

- Vælg forgrunds- og baggrundsfarver at bruge for plottet med &kde;'s almindelige farvevalgsdialog. Det øverste venstre felt angiver forgrundsfarven, mens det nederste højre felt angiver baggrundsfarve. For at redigere en farve, dobbeltklikkes på det ønskede felt, så vises en almindelig farvevalgsdialog. Klik på for at skifte baggrunds- og forgrundsfarve. Hvis du hurtigt vil gå tilbage til standardfarver, klikkes på Bemærk at forgrundsfarven kun påvirker akserne og akseteksterne, og er uafhængig af alle kurvefarver.

Om-gitter og Søjler kurver

- Markér punktet Nyt gitter for at omarrangere alle plot i det markerede vindue i et gittermønster med angivet antal søjler.

### Akser

Nedenfor er der et skærmaftryk af fanebladet Akser.

Fanebladet plotdialog-akser Fanebladet plotdialog-akser

Plotaksernes indstillinger angives under dette faneblad. Akse-Indstillingerne er opdelt i to identiske afsnit: et afsnit for X-aksen og et for Y-aksen.

Automatisk skalerning

- Markér dette for at lade &kst; vælge en skal for aksen automatisk baseret på højeste og laveste værdi for aksen som findes i de plottede objekter.

Automatisk opad

- Dette tilvalg opfører sig på lignende måde som Automatisk skalering, men øverste grænse for aksen øges kun og nederste grænse for aksen mindskes kun.

Automatisk skalering uden hensyn til toppe

- Markér dette for at lade &kst; vælge en skala automatisk for denne akse som er baseret på de højeste og laveste værdier som er der i det plottede objekt. I almindelighed ignoreres toppe, eller hurtige korte forøgelser eller formindskelser af værdien, når skalaen afgøres.

Centreret middelværdi

- Markér dette for at centrere aksen omkring middelværdien af værdierne som er i plottet (X-værdier bruges til at beregne middelværdien for X-aksen, og Y-værdier bruges til at beregne middelværdien for Y-aksen). Angiv X-aksens længde i tekstfeltet Område.

Fast

- Angiv nedre og øvre grænse for akserne manuelt. Indtast grænserne i tekstfelterne til højre for Interval.

Logaritmisk

- Markér afkrydsningsfeltet hvis du vil bruge logaritmisk skala for aksen.

Afstand mellem store streger, Afstand mellem små streger og Automatiske små streger

- Ændr afstandsværdien for store streger på aksen ved at bruge feltet Afstand mellem store streger. Antal store streger på aksen er cirka lig med afstandsværdien, med små variationer afhængig af plotstørrelsen og forstørrelsesniveauet. Vælg antal små streger at vise mellem store streger med feltet Små streger. Hvis Automatiske små streger er markeret, afgøres antal små streger automatisk afhængig af forstørrelsesniveauet.

Foruden streger på aksen, kan også gitterlinjer vises i plot. Gitterlinjer plottes som tynde punktlinjer med angivne farver.

Vis store

- Vælg Vis store X for at vise lodrette gitterlinjer som svarer til X-aksens store streger. Vælg Vis store Y for at vise vandrette gitterlinjer som svarer til Y-aksens store streger. Farven for begge typer af store linjer kan angives ved at klikke på knappen foran Farve.

Vis små

- Vælg Vis små X for at vise lodrette gitterlinjer som svarer til X-aksens små streger. Vælg Vis små Y for at vise vandrette gitterlinjer som svarer til Y-aksens små streger. Farven for begge typer af små linjer kan angives ved at klikke på knappen foran Farve.

### Etiketter

Nedenfor er der et skærmaftryk af fanebladet Etiketter.

Fanebladet Etiketter i plotdialogen Fanebladet Etiketter i plotdialogen

Indstillinger for plottekster kan angives under dette faneblad. Kortfattede beskrivelser af indstillingerne gives nedenfor.

Nuværende skalarliste

- En liste med skalarer som for øjeblikket er defineret i &kst;. Listen bruges i hovedsagen til hurtigt at indsætte værdier i etiketten. Ved at vælge et objekt i listen indsættes det i etiketten ved markørens nuværende position.

Øverste etikette

- Teksten placeret længst op i plottet. Vælg en tegnstørrelse og indtast etikettens tekst med kontrollerne på denne linjen.

Y-akse

- Teksten placeret lodret ved siden af plottets Y-akse. Vælg en tegnstørrelse og indskriv teksten med kontrollerne på denne linje.

X-akse

- Teksten placeret vandret ved siden af plottets X-akse. Vælg en tegnstørrelse og indtast teksten med kontrollerne på denne linje.

Tal, X-vinkel og Y-vinkel

- De tal der bruges som etiketter både for x-aksen og y-aksen for plottet. Størrelsen og vinklerne på tallene kan angives. Positive værdier roterer den med uret, mens negative værdier roterer den mod uret.

Skrifttypefamilie

- Skrifttypen som bruges til al tekst i plottet. Vælg en tilgængelig skrifttype ved at bruge dropned-boksen.

Anvend også indstillinger af skrifttype og vinkler på

- Vælg plottet hvor de angivne tekstindstillinger (undtagen etikettekst) skal bruges.

  Hvis Alle plot eller Alle plot i dette vindue markeres, går tidligere tekstindstillinger for påvirkede plot tabt.

Automatisk tekst

- Klik på denne knap for automatisk at oprette tekstværdier for alle tekster i plottet. Teksten for Øverste etiket bliver en liste med søgestier til datafilerne som bruges i plottet. Teksten for Y-akse bliver en liste med beskrivelser af afhængige variabler (f.eks. Antal i område for et histogram). Teksten for X-akse bliver navnet på vektoren som bruges som uafhængig variabel.

Tekst (forhåndsvisning)

- Forhåndsvisningsbilledet længst nede under fanebladet Tekst sørger for forhåndsvisning af hvordan alle fire tekstværdier ser ud ved 100 % forstørrelse.

### Påskrift

Nedenfor er der et skærmaftryk af fanebladet Påskrift.

Fanebladet Påskrift i plotdialogen Fanebladet Påskrift i plotdialogen

Indstillinger af påskrifter for plottet kan angives under dette faneblad. De fleste af indstillingerne drejer sig om påskriftens udseende. Påskriften selv er valgfri.

Vis påskrift

- Dette tilvalg aktiverer eller deaktiverer plottets påskrift. Hvis du vil bruge en påskrift, skal du markere afkrydsningsfeltet.

Vis i påskriftfelt

- Markér dette for at vise en kant rundt om påskriften. At markere dette tillader også at påskriftens baggrund angives med farvevælgeren som findes under dette faneblad.

Justering

- Den vandrette (venstre- og højre-) justering for objekter i påskriften. De tilgængelige indstillinger i dropned-boksen er Højre, Centreret ogVenstre.

Skrifttypefamilie

- Skrifttypen der skal bruges til påskriftteksten. Vælg en skrifttype i dropned-boksen.

Tegnstørrelse

- Påskrifttekstens størrelse. Bemærk at størrelsen ikke angives i punkter, men er relativ til standardstørrelsen 0.

Farver

- Denne kontrol kan bruges til at angive farven på påskriftteksten. Det øverste venstre felt angiver forgrundsfarve, mens det nederste højre felt angiver baggrundsfarve (kun gyldig hvis Vis i påskriftfelt er markeret). For at redigere en farve, dobbeltklikkes på det ønskede felt, så vises en almindelig farvevalgsdialog. Klik på for at skifte baggrunds- og forgrundsfarve. Klik hvis du hurtigt vil gå tilbage til standardfarver

Anvend også ændringer på

- Vælg plottet hvor de angivne tekstindstillinger skal bruges.

  Hvis Alle plot eller Alle plot i dette vindue markeres, går tidligere påskriftindstillinger for påvirkede plot tabt.

Påskrift (forhåndsvisning)

- Forhåndsvisningbilledet længst nede under fanebladet sørger for forhåndsvisning af hvordan teksten ser ud ved 100 % forstørrelse. Blandt andet kan forhåndsvisningen være nyttig til at afgøre passende tegnstørrelser.

### Markeringer

Nedenfor er der et skærmaftryk af fanebladet Markeringer.

Fanebladet plotdialog-markeringer Fanebladet plotdialog-markeirnger

Plotmarkeringer sørger for en nem måde at markere interessante områder i et plot. Fanebladet Markeringer sørger for fuldstændig mulighed at komme til alle indstillinger og tilvalg for plotmarkeringer. Navigeringsfunktioner for plotmarkeringer beskrives under afsnittet Menuen Panorér.

For at hurtigt at oprette plotmarkeringer i et plot, placeres musemarkøren over plottet og der trykkes på tasten Insert. En lodret streget linje bliver vist som angiver positionen for plotmarkeringen.

Ny og Tilføj

- Brug tekstfeltet Ny for manuelt at indtaste en plotmarkeringsværdi. Værdien kan skrives ind på decimaltalsform eller eksponentform. Værdien på eksponentform skal skrives ind som `mEx` eller `mex`, hvor `m` er mantissen og `x` er eksponenten. En måde at indtaste værdien 15000 på eksponentform er for eksempel ved at indtaste `1.5e4`.

  Klik på knappen Tilføj for at oprette en ny plotmarkering med angiven værdi. Du bliver advaret hvis en duplikeret plotmarkering allerede findes, eller hvis den indtastede værdi ikke er gyldig. Bemærk at tilføjelse og fjernelse af plotmarkeringer som udføres under fanebladet Markeringer ikke anvendes hvis plotdialogens indstillinger ikke anvendes.

Definerede plotmarkeringer, Fjern og Fjern alle

- Listen over eksisterende plotmarkeringer for dette plot er på listen under Definerede plotmarkeringer. For at fjerne plotmarkeringer, markeres den ønskede markering på listen og der klikkes på knappen Fjern. Flere markeringer kan markeres for at fjernes ved at klikke og trække i listen, eller ved at holde tasterne Skift eller Ctrl nede og klikke på linjer i listen. For at fjerne alle plotmarkeringer i diagrammet, klikkes på knappen Fjern alle. Bemærk at tilføjelse og fjernelse af plotmarkeringer som udføres under fanebladet Markeringer ikke anvendes hvis ikke plotdialogens indstillinger anvendes.

Opret markeringer automatisk

- Foruden at definere individuelle plotmarkeringer, kan desuden kurver, ligninger, effektspektre og histogrammer bruges til oprette plotmarkeringer automatisk. For at bruge et af disse dataobjekter til at oprette plotmarkeringer, markeres afkrydsningsfeltet Brug dataobjekt som kilde for markeringer og et objekt vælges i dropned-feltet. Vælg derefter kriteriet som skal bruges for at oprette plotmarkeringer. Ved at vælge Stigende kant laves plotmarkeringer så det valgte dataobjekts Y-værdi ændres fra nul til noget andet. Ved at vælge Faldende kant laves plotmarkeringer så det valgte dataobjekts Y-værdi ændres fra noget andet end nul til nul. Ved at vælge Begge laves plotmarkeringer både for dataobjektets stigende og faldende kanter. I samtlige tilfælde bruges X-værdien for punkter i dataobjektet med Y-værdien som adskiller sig fra nul til at oprette den nye plotmarkeringer.

  Hvis det markerede dataobjekt opdateres på et senere tidspunkt, laves yderligere plotmarkeringer hvis det behøves. Dog fjernes plotmarkeringer aldrig som en konsekvens af ændringer i dataobjektet, så manuelt oprettede plotmarkeringer påvirkes aldrig.

## Plottets sammenhængsafhængige menu

Ved arbejde med plot, vises en sammenhængsafhængig menu som sørger for ofte bruge funktioner ved højreklik på et plot. Følgende liste sørger for en kort oversigt over valgmulighederne, som ofte henviser til andre afsnit i dokumentet som beskriver funktionerne mere detaljeret.

Slet

- Sletter plottet.

Redigér...

- Viser plotdialogen, med dette plot valgt. Se afsnittet Plotdialogen for information om indstillingerne.

Maksimér

- Ekspanderer plottet så det optager hele vinduets område. Afmarkér dette for at lade plottet gå tilbage til sin tidligere størrelse.

Pause

- Hold pause i automatisk opdatering af levende data. Dette menupunkt duplikerer funktionen af Pause i menuen Interval. Se Arbejde med levende data for mere information.

Forstør (undermenu)

- Undermenuen Forstør beskrives i afsnittet som hedder Menuen Forstør.

Rul (undermenu)

- Denne menuen beskrives i afsnittet som hedder Menuen Rul.

Redigér (undermenu)

- Denne undermenu viser en liste med objekter tilgængelige for redigering. Ved at klikke på et objekt i undermenuen vises dialogen Redigér objekt for objektet. Detaljer om dialogen findes i afsnittet Kurver.

Tilpasning (undermenu)

- Denne undermenu viser en liste med kurver, histogrammer, effektspektre og ligninger som kan tilpasses. Ved at vælge et navn i undermenuen vises dialogen Ny indstilling. Dialogen ligner dialogen for plugin, men viser kun de plugin som udfører indstillinger. Inddatavektorerne er valgte afhængig af data. Desuden kan egenskaber for kurvens udseende ændres, eftersom funktionen Tilpas laver vektorer og kurver baserede på vektorerne.

Filter (undermenu)

- Denne undermenu viser en liste med dataobjekter som kan filtreres. Ved at vælge et navn i undermenuen vises dialogen Filterfunktion. Dialogen ligner dialogen for plugin, men viser kun de plugin som udfører filtreringer. Inddatavektorerne der skal filtreres er valgte afhængig af kurven. Desuden kan synlige egenskaber for kurver vælges, eftersom funktionen Filtrér laver vektorer og kurver baserede på vektorerne.

Fjern (undermenu)

- Denne undermenu viser en liste med kurver som for øjeblikket er i plottet. At klikke på et kurvenavn i undermenuen fjerner kurven fra plottet (selve kurven fjernes dog ikke som et dataobjekt).

## Etiketteeditor

Etiketteeditoren gør det muligt at placere egne tekster på vilkårlige steder i plotvinduet i &kst; udover de faste tekster som laves som en del af plottet. For at bruge etiketteeditoren, vælges Etikettilstand i menuen Plot. Musetilstanden ændres til etiketeditortilstand. For at afslutte etiketteeditortilstand, vælges en anden musetilstand (såsom XY-museforstørrelse). Følgende afsnit beskriver funktionerne som er tilgængelige i etiketteeditortilstand.

### Lav nye etiketter

For at lave en ny etikette med etiketteeditoren, klikkes hvor som helst indenfor X- og Y-akserne plottet hvor der ikke allerede er en etikette. Dialogen med etiketter skulle så komme frem:

Det følgende er forklaringer af dialogens elementer.

Skalarer

- En liste med skalarer som for øjeblikket er defineret i &kst;. Ved at vælge et objekt i dropned-boksen indsættes objektets værdi ved den nuværende markørpositionen i Etikkettens tekst.

Etikettens tekst

- Teksten som vises i etiketten. Du kan indtaste en tekst manuelt i dialogen i kombination med skalarer som vælges i dropned-boksen Skalarer hvis du vil.

Skrifttype

- Skrifttypen der skal bruges til teksten. Vælg en skrifttype i dropned-boksen.

Størrelse

- Tekstens størrelse. 0 er standardværdien.

Rotation

- Antal grader som teksten skal roteres. Positive værdier roterer den med uret, mens negative værdier roterer den mod uret.

Justering

- Tekstens vandrette justering. Vælg en Venstre, Centreret eller Højre.

Farve

- Vælg farve at bruge for teksten. Ved at klikke på knappen vises den almindelige farvevalgsdialog i &kde;. Ved at vælge Brug plotfarve bruges forgrundsfarven som er angivet for plottet.

Når du er tilfreds med tekstindstillingerne, klikkes på Anvend for at bruge tekstindstillingerne uden at lukke etiketteeditoren. Klik på O.k. for at bruge tekstindstillingerne og lukke dialogen. Du kan i stedet klikke på Luk for at lukke etiketteeditoren uden at anvende nogen tekstindstillinger.

### Redigér og slet eksisterende tekstværdier

For at redigere en eksisterende tekstværdi, klikkes på teksten i plottet. Etiketeditoren skulle så komme frem. Du kan fjerne teksten i etiketteeditoren ved at klikke på knappen Slet.

### Flyt tekstværdier

For at flytte en eksisterende tekst i etiketeditortilstand, trækkes teksten blot til det ønskede sted, hvor som helst i plottet.

## Datatilstand

Datatilstand tillader nøjagtig visning af datapunkterne som bruges i et plottet dataobjekt. For at ændre datatilstanden, vælg Datatilstand i menuen Plot. Når markøren flyttes hen over et plot, angiver en farvet prik det datapunkt som er nærmest markøren, som vist i skærmaftrykket nedenfor. Statuslinjen viser koordinaterne for datapunktet (med reference til X- og Y-vektorerne som bruges for at plotte dataobjektet) i nederste højre hjørne af vinduet i &kst;. Statuslinjen vil også vise x, y, and z koordinater for ethvert synligt billede. Hvis billeder overlapper, er det koordinaterne for det øverste billede der bliver vist. Bemærk at alle forstørrelsesfunktioner stadig er tilgængelige mens i datatilstand.

Øverste del af plotdialogen Øverste del af plotdialogen

Hvis statuslinjen ikke er synlig, så sørg for at Vis statuslinje er markeret i menuen Indstillinger.

## Forstørrelse og rulning

Forstørrelse og rulning i plot er nemt og intuitivt med &kst;. Følgende afsnit beskriver de forskellige forstørrelses- og rulningstilstande.

### Museforstørrelsestilstande

For at få adgang til forskellige forstørrelsestilstande, vælges en af valgmulighederne XY-museforstørrelse, X-musefrostørrelse eller Y-museforstørrelse i menuen Plot. De forskellige tilstande beskrives nedenfor.

#### XY-museforstørrelse

Med XY-museforstørrelsestilstand kan du forstørre til et særligt rektangulært område i plottet ved blot at klikke og trække et rektangel hvor du ønsker. Plottets X- og Y-akser ændres for at svare til den nye skala. Denne tilstand er ofte nyttig for hurtigt at kigge på et interessant område i plottet uden at behøve at angive nøjagtig skala på akserne.

#### X-museforstørrelse

I X-museforstørrelsestilstand er Y-aksen fast. Forstørrelse udføres ved at klikke og trække et rektangulært område, dog er øvre og nedre grænse for rektanglet altid lig med de nuværende øvre og nedre grænser for Y-aksen. Denne tilstand er ofte nyttig for at kigge på et vist tidsområde, hvis X-aksen skulle hænde at repræsentere en tidsvektor.

Du kan hurtigt skifte til X-museforstørrelsestilstand ved at holde Ctrl nede. Musemarkøren ændres for at angive den nye tilstand. Ved at slippe Ctrl går du tilbage til foregående museforstørrelsestilstand.

#### Y-museforstørrelse

Med Y-museforstørrelsestilstand er X-aksen fast. Forstørrelse udføres ved at klikke og trække et rektangulært område, dog er øvre og nedre grænse for rektanglet altid lig med de nuværende øvre og nedre grænser for X-aksen. Denne tilstand er ofte nyttig for at forstørre data som er koncentreret omkring en vandret linje.

Du kan hurtigt skifte til Y-museforstørrelsestilstand ved at holde Shift nede. Musemærkøren ændres for at angive den nye tilstand. Ved at slippe Shift går du tilbage til foregående museforstørrelsestilstand.

### Menuen Forstør

Der er adgang til menuen Forstør ved at højreklikke på et plot og vælge undermenuen Forstør i den sammenhængsafhængige menu. En liste med forstørrelseshandlinger og tilsvarende genvejstaster vises. Disse beskrives nedenfor.

Forstørrelseshandling | Tastaturgenvej | Beskrivelse
Forstør maksimalt | M | Indstiller både X-aksens og Y-aksens skalaer så alle datapunkter vises. Dette svarer til indstillingen Automatisk skalering i plotdialogen.
Forstør maksimalt uden hensyn til toppe | S | Indstiller både X-aksens og Y-aksens skalaer så de fleste datapunkter vises. Toppe, eller hurtige forøgelser eller formindskelser i X- eller Y-værdier, undtages fra plotvisningen.
Foregående forstørrelse | R | Går tilbage til den senest brugte forstørrelsesindstilling.
Forstør centreret middelværdi i Y-aksen | A | Ændrer Y-aksen så middelværdien for Y-værdier i plottet centreres lodret. Selve forstørrelsesniveauet ændres ikke.
Forstør maksimalt i X-aksen | Ctrl M | Indstiller X-aksens skala så X-værdier for alle datapunkter er mellem minimum og maksimum for X-aksen. Y-aksens skala er uforandret.
Forstør X-aksen | Shift Højre pil | For en ikke-logaritmisk X-akse, øges X-aksens længde cirka med faktoren 0,5, uden at ændre X-aksens midtpunkt. Y-aksens skala er uforandret.
Formindsk X-akse | Shift Venstre pil | For en ikke-logaritmisk X-akse, mindskes X-aksens længde cirka med faktoren 0,5, uden at ændre X-aksens midtpunkt. Y-aksens skala er uforandret.
Slå log for X-akse til og fra | G | Aktivér eller deaktivér en logaritmisk skala for X-aksen.
Forstør Y-akse maksimalt | Shift M | Indstiller Y-aksens skala så Y-værdier for alle datapunkter er mellem minimum og maksimum for Y-aksen. X-aksens skala er uforandret.
Forstør Y-aksen | Shift Pil op | For en ikke-logaritmisk Y-akse, øges Y-aksens længde cirka med faktoren 0,5, uden at ændre Y-aksens midtpunkt. X-aksens skala er uforandret.
Formindsk Y-akse | Shift Pil nedad | For en ikke-logaritmisk Y-akse, mindskes Y-aksens længde cirka med faktoren 0,5, uden at ændre Y-aksens midtpunkt. X-aksens skala er uforandret.
Slå log for Y-akse til og fra | L | Aktivér eller deaktivér en logaritmisk skala for Y-aksen.

Mange af forstørrelseshandlingerne bruges bedst sammen med diverse museforstørrelsestilstande.

### Match akse

For hurtigt at ændre akserne i et plot så de stemmer overens med dem i et andet plot, højreklikkes på plottet og et andet plot-navn vælges i menuen Matche akse.... Både X- og Y-aksens skala i nuværende plot ændres til at stemme med den i det valgte plot. Bemærk at dette ikke binder aksernes skalaer sammen permanent. Ved at ændre forstørrelsen for et af plottene vil aksernes skalaer ikke længere stemme overens. For at binde aksernes skalaer sammen for to eller flere plot, bruges funktionen Bunden forstørrelse.

### Menuen Rulning

Funktioner for at rulle i et plot er tilgængelige ved at højreklikke i plottet og vælge undermenuen Rulning i den sammenhængsafhængige menu. De fleste rullefunktioner og deres tastaturgenveje skulle være selvforklarende. For hurtigt at springe til en plotmarkering, vælges Næste plotmarkering (for at springe til højre) eller Forrige plotmarkering (for at springe til venstre). For mere information om plotmarkeringer, se afsnittet Markeringer.

Med antagelse af ikke-logaritmiske skalaer bruges, panorerer hver funktion plottet i angiven retning med 0,1 af X-aksens nuværende længde (ved panorering til venstre eller højre), eller 0,25 af Y-aksens nuværende længde (ved panorering opad eller nedad).

Du kan også rulle til venstre eller højre i et plot ved at bruge musehjulet (hvis det er tilgængeligt).

For hurtigt at gå fremad eller tilbage langs X-aksen, vælges En skærm tilbage eller En skærm fremad i menuen Område. Genvejstasterne henholdsvis Ctrl Venstre pil og Ctrl Højre pil kan også bruges.

### Bunden forstørrelse

Når du kigger på to eller flere samhørende plot (for eksempel to kurver i forskellige plot som begge afhænger af samme tidsvektor), kan det sommetider være nyttigt at forstørre eller rulle plottene samtidigt. Dette er muligt med funktionen bunden forstørrelse i &kst;. For at aktivere bunden forstørrelse, klikkes på de små firkanter i øverste højre hjørne på plottet du vil binde sammen. Firkanterne vil ændre farve for at angive at plottet er bundet, som vist nedenfor.

Øverste del af plotdialogen Øverste del af plotdialogen

Forstørrelses- og rulningshandlinger som udføres i et plot af en gruppe med bundne plot udføres for alle plot i gruppen. For at fjerne et plot fra den bundne gruppen, klikkes blot på den lille firkant i plottets øverste højre hjørne igen. Firkanten bliver genemsigtig for at angive at plottet ikke er bundet.

For hurtigt at binde eller frigøre alle plot (inklusive plot i andre vinduer), vælges Bunden forstørrelse i menuen Plot, eller den tilsvarende ikon i værktøjslinjen i &kst;.

### Arbejde med levende data

&kst; har særlige forstørrelses- og rulningsfunktioner som er konstruerede for at gøre det enkelt at arbejde med levende data, altså data som opdateres mens &kst; kører. Funktionerne er konstruerede til at bruges sammen med de almindelige forstørrelses- og rulningsfunktioner.

#### Opdatér plot automatisk

For automatisk at opdatere et plot når data tilføjes en datafil, vælges Læs fra slutningen i menuen Område. Periodisk rulles plottet så automatisk til højre, for at vise de nye datapunkter. Opdateringsintervallet kan ændres ved at vælge Indstil Kst... i menuen Indstillinger. Angiv opdateringsintervallet i feltet Plotopdateringstid.

#### Hold pause i plotopdateringer

For at holde pause i automatisk opdatering af plot, vælges Pause i menuen Område. Du kan stadigvæk udføre forstørrelses- og rulningsfunktioner under pause i opdateringen. Ved at vælge Læs fra slutningen, genoptages automatisk opdatering.

#### Ændr datasamplingsområder

For hurtigt at ændre samplingsintervallet som hører sammen med vektorer, vælges Ændr datasamplingsområde i menuen Område. Markér en eller flere vektorer, ændr de ønskede indstillinger for vektorerne, og klik på Anvend for at gemme ændringerne. Indstillingerne er en delmængde af dem der er dialogen Redigér vektorer.

## Håndtér plotlayout

Plot i et vindue i &kst; er arrangerede i lag. Hvert plot er placeret i et lag, og hvert lager indeholder et plot. På den måde kan plot overlappe, og plot i højere lag går forud i synlighed over dem i lavere lag. For at ændre plotlayout i &kst; skal layouttilstand være aktiveret. Layouttilstanden kan ændres ved at vælge Layouttilstand i menuen Plot.

### Sammenhængsafhængig menu i layouttilstand

Mens layouttilstand er aktiv, vises en ændret sammenhængsafhængig menu ved at højreklikke på et hvilket som helst plot. De valg der er tilgængelige i denne menu er på liste nedenfor.

Slet

- Sletter plottet.

Hæv

- Hæver plottet et lag opad.

Sænk

- Sænker plottet et lager nedad.

Hæv øverst

- Hæver plottet til det øverste lag, hvilket garanterer at det bliver synligt.

Sænk nederst

- Sænker plottet til det nederste lag.

Omdøb...

- Ved at vælge dette vises en dialog som gør det muligt at ændre plottets entydige navn.

Flyt til

- Ved at vælge et vinduesnavn i denne undermenuen flyttes plottet til vinduet med det tilsvarende navn.

Ryd op i layout

- Arrangerer plottene i nuværende vindue i et mønster side ved side, uden overlapning mellem plot. Handlingen gælder alle plot i nuværende vindue.

### Flyt og ændr størrelse på plot

At flytte og ændre størrelse på plot i layouttilstand ligner at flytte og ændre størrelse på almindelige vinduer. For at flytte et plot, klikkes helt enkelt hvor som helst i det ønskede plot og plottet trækkes. En plotkontur vises, som angiver hvor plottet vil blive placeret. Du kan trække plot hvor som helst hen inde i det nuværende vindue. For at ændre størrelse på et plot, flyttes musen til en kant eller et hjørne på plottet. Markøren ændres for at angive at plottets størrelse kan ændres. Klik og træk plotkonturen til plottet har den ønskede form og størrelse.

### Vælg flere plot og gruppér plot

To eller flere plot kan markeres sammen i layouttilstand. For at markere plottet, holdes tasten Shift nede og der klikke enten i rækkefølge på hvert plot du vil markere, eller der trækkes for at tegnet et prikket rektangel omkring en plotgruppe. De markerede plot indikeres med en grå kant rundt om hvert plot.

Flere markerede plot Flere markerede plot

Flere plot som er markerede kan flyttes samtidigt ved at trække et hvilket som helst enkelt plot, som er en del af markeringen (bemærk at ændring af størrelse på et plot i markeringen fjerner markeringen). Desuden indeholder layouttilstandens sammenhængsafhængige menu tre yderligere punkter når flere plot er markerede. Disse punkter beskrives nedenfor.

Gør ens

- Ændrer størrelse på alle markerede plot i de valgte dimensioner til at stemme overens med det markerede plot med største dimensioner. Hvis for eksempel Bredde vælges i undermenuen Gør ens, øges bredden for alle markerede plot til at stemme overens med den største plotbredde som findes blandt de markerede plot. Hvis Størrelse vælges, øges både bredde og højde for alle markerede plot til at stemme overens med den største bredde og højde som findes blandt de markerede plot.

Justér

- Justerer alle markerede plot til plottet direkte under den sammenhængsafhængige menuen. Vælg blandt Venstre, Højre, Øverst eller Nederst.

Pak (undermenu)

- Delmenuen Pak indeholder to funktioner. Pak vandret fordeler hele plotgruppens bredde jævnt mellem de individuelle plotbredder, mens Pak lodret fordeler hele plotgruppens højde jævnt mellem de individuelle plothøjder. At pakke plot forårsager oftest et forskudt eller skakrudet mønster. For at justere plot i et gitter, bruges funktionen Ryd op i layout i den sammenhængsafhængige menu i layouttilstand.

Gruppér objekter

- Grupperer alle markerede plot sammen. En plotgruppe angives med en blå kontur omkring hele gruppen. Layouten af plottet i en gruppe kan ikke ændres, men størrelsen på en plotgruppe kan ændres og den kan flyttes som helhed på samme måde som layouten for et enkelt plot kan ændres. Grupperede plot forbliver grupperede også når layouttilstand forlades, så funktionerne Maxksmér eller Slet i den sammenhængsafhængige menu for plot kan bruges for hele gruppen.

  For at dele en plotgruppe op, højreklikkes blot på gruppen og Del op vælges.

## Arbejde med vinduer

&kst; har et fleksibelt vinduelayout som bruger Kmdi. At organisere plot i forskellige vinduer muliggør effektiv visning og håndtering af plot.

### Flervinduestilstande

Der er et valg mellem til fire mulige flervinduestilstande (MDI). For at bruge en tilstand, vælges et af menuvalgmulighederne i undermenuen Flervinduestilstand i menuen Vindue. Den valgte flervinduestilstand får virkning med det samme. Afsnittene nedenfor sørger for mere information om hver tilstand.

#### Topniveautilstand

Topniveautilstand er tilstanden som traditionelt bruges af andre &kde;-programmer. Med denne tilstand er hovedvinduet (vinduet som indeholder hovedmenuerne, værktøjslinjerne og statuslinjerne) et separat vindue fra plotvinduet. Plotvinduerne vises som separate vinduer på desktoppen, også selvom de funktionelt stadigvæk er koblede til hovedvinduet.

For hurtigt at skifte mellem plot i topniveautilstand, kan du klikke på knapperne i hovedvinduet, som vises nedenfor.

Skift vinduer i topniveautilstand Skift vinduer i topniveautilstand

#### Underrammetilstand

I underrammetilstand vises alle plotvinduer inde i hovedvinduet i &kst; og deres størrelse kan ændres individuelt. Hvert plotvindue har knapper til at minimeres, maksimeres, lukkes og dokkes. Hovedvinduet i &kst; indeholder også funktioner til at arrangere plotvinduerne. Det følgende er en liste at funktionerne for knapperne som er i øverste højre hjørne på hvert plotvindue.

- Kobler plotvinduet løs. Et frigjort vindue er ikke i hovedvinduet i &kst;, men direkte på desktoppen.

  Du kan også løsgøre eller dokke et vindue ved at vælge dets navn i undermenuen Dok/frigør i menuen Vindue. Dette er også den eneste måde at dokke et løsgjort vindue.

- Minimerer plotvinduet. Eftersom plotvinduet er inde i hovedvinduet i &kst;, minimeres vinduet til en navnelist inde i vinduet i &kst;.

- Maksimerer plotvinduet. Plotvinduet optager hele hovedvinduet i &kst;.

- Lukker plotvinduet.

For hurtigt at skifte mellem plotvinduer i underrammetilstand, kan du klikke på knapperne i hovedvinduet, som vises nedenfor.

Skift vinduer i topniveautilstand Skift vinduer i topniveautilstand

For enkelt at organisere plotvinduerne i hovedvinduet i &kst;, kan du vælge en af funktionerne i undermenuen Side om side... i menuen Vindue. Funktionerne beskrives nedenfor.

Læg vinduerne på linje

- Lægger vinduerne på linje, begyndende i øverste venstre hjørne, og bibeholder oprindelige vinduesstørrelser.

Læg vinduerne på linje

- Lægger vinduerne på linje, begyndende i øverste venstre hjørne, men ændrer størrelse på alle vinduer så hvert vindues nederste højre hjørne når nederste højre del i hovedvinduet i &kst;.

Ekspandér lodret

- Ændrer størrelse på alle vinduer til maksimal højde. Vinduernes bredder ændres ikke.

Ekspandér vandret

- Ændrer størrelse på alle vinduer til maksimal bredde. Vinduernes højder ændres ikke.

Side om side uden overlap

- Arrangerer vinduerne side om side, uden nogen overlap mellem vinduerne og med hvert vindue så nært kvadratisk som muligt.

Side om side overlappende

- Arrangerer vinduerne i tre eller fire bunker, afhængig af antal vinduer og hovedvinduets størrelse i &kst;.

Side om side lodret

- Arrangerer vinduerne side om side, med hvert vindues højde maksimeret og ingen overlappende vinduer.

#### Fanebladstilstand

Fanebladstilstand arrangerer hvert plotvindue i sit eget faneblad inde i hovedvinduet i &kst;. I denne tilstand, går det ikke uafhængigt at ændre størrelse eller flytte plotvinduerne: De følger størrelsen på hovedvinduet i &kst;.

For at skifte mellem plotvinduer i fanebladstilstand, kan du klikke på fanebladene som svarer til hvert vindue, som vises nedenfor.

Skift vindue i fanebladstilstand Skift vindue i fanebladstilstand

#### IDEA-vinduestilstand

IDEA-vinduestilstand synes at være identisk med fanebladstilstand.

### Opret og slet vinduer

Nye vinduer kan laves på forskellige måder i &kst;. For at lave et nyt tomt vindue, vælges Nyt vindue i menuen Fil. Du bliver bedt om et entydigt navn på det nye vindue. Du kan også oprette et nyt vindue når et plotbart dataobjekt laves. Se Placering for specifikke detaljer.

For at slette et eksisterende vindue, vælges blot Luk i menuen Vindue. For at slette alle nuværende vinduer i &kst;, vælges Luk alle i menuen Vindue. Som standard, beder &kst; om bekræftelse før noget vindue lukkes. Denne opførsel kan ændres ved at vælge Indstil Kst... fra Opsætningsmenuen og klikke på Spørg før vinduer lukkes.

Når et vindue slettes, slettes alle plot i dette vindue også. Dog slettes dataobjekter, såsom kurver, ikke.

### Flyt plot mellem vinduer

For at flytte et plot fra et vindue til et andet, kan du bruge punktet Flyt til i layouttilstandtens sammenhængsafhængige menu.