# Indledning

## Hvad er &kst;?

&kst; er et dataplotnings- og visningsprogram. Nogle af funktionerne er følgende:

- Robust plotning af levende "strømmende" data.

- Kraftfuld plothåndtering med tastatur og mus.

- Kraftfuld understøttelse for plugin og udvidelser.

- Stort udvalg af indbyggede plotte- og datahåndteringsfunktioner, såsom histogrammer, ligninger og effektspektre.

- Farveafbildnings- og konturafbildningsmuligheder for tre-dimensionelle data.

- Overvågning af begivenheder og støtte for underretninger.

- Indbyggede filtrerings- og kurvetilpasningsmuligheder.

- Bekvem kommandolinjegrænseflade.

- Kraftfuld grafisk brugergrænseflade.

## Kom i gang

Der er i hovedsagen to måder hurtigt at lave et plot med &kst;. Kommandolinjegrænsefladen i &kst; sørger for hurtig adgang til hovedfunktionerne i &kst;, mens den grafiske dataguide muliggør intuitiv finjustering af plot- og dataindstillinger.

Først skal vi bruge en datafil. Kopiér og indsæt denne enkle 40-linjers datamængden i en tekstfil, og gem den som `simpledata.dat`:

    -20 100
    -19 90.25
    -18 81
    -17 72.25
    -16 64
    -15 56.25
    -14 49
    -13 42.25
    -12 36
    -11 30.25
    -10 25
    -9 20.25
    -8 16
    -7 12.25
    -6 9
    -5 6.25
    -4 4
    -3 2.25
    -2 1
    -1 0.25
    0 0
    1 0.25
    2 1
    3 2.25
    4 4
    5 6.25
    6 9
    7 12.25
    8 16
    9 20.25
    10 25
    11 30.25
    12 36
    13 42.25
    14 49
    15 56.25
    16 64
    17 72.25
    18 81
    19 90.25
    20 100

Filen `simpledata.dat` er et eksempel på en ASCII-datafil, en af de mange filtyper som &kst; klarer at læse. For yderligere information om filtyper, se Filformater som understøttes. For at lave et enkelt plot med første søjle (eller feltet) i denne fil som X-vektor, og den anden søjle som Y-vektor, skrives følgende:

``kst -x 1 -y 2 simpledata.dat``

&kst; skulle så starte med diagrammet vist:

Plot af simpledata Plot af simpledata

Mange andre kommandolinjeflag er tilgængelige: ved kun at bruge kommandolinjen kan dataplot skrives direkte ud i filer, og enkel databehandling såsom at lave effektspektre kan også udføres. For en fuldstændig liste over kommandolinjeflag, se Brug af kommandolinje og eksempler.

Hvis &kst; startes uden kommandolinjeflag, vil en hurtigstartsdialog blive vist som standard:

Hurtigstart-dialog Hurtigstart-dialog

Dialogen for hurtigstart sørger både for en praktisk funktion til at åbne tidligere gemte &kst;-sessioner og en genvej til dataguiden. For at åbne en eksisterende &kst;-session, vælges enten en fil fra listen Nyligstee filer, eller en søgesti indskrives i tekstfeltet nedenfor, og der klikkes på Åbn fil. Ved at klikke på knappen til højre for tekstfeltet vises en dialog for filsøgning som kan bruges til at bladre grafisk hen til en &kst;-fil. Hvis dette er første gang du bruger &kst;, har du formodentlig ikke nogen gemte sessioner. I dette tilfælde, kan dataguiden bruges til hurtigt at importere data og oprette plot. For at starte dataguiden, klikkes på knappen Dataguide.... Dataguiden gennemgår specifikation af en datafil, valg af felter og valg af plotmuligheder. For en detaljeret beskrivelse af dataguidens valgmuligheder og indstillinger, se afsnittet Dataguide.

Hvis du ikke ønsker at dialogen for hurtigstart skal vises ved opstart, afmarkeres blot Vis denne dialog ved opstart længst nede i dialogen for hurtigstart. Dialogen for hurtigstart kan også ændres ved at vælge Indstil Kst... i menuen Indstillinger og klikke på Vis dialog for hurtigstart ved start.

Alle plot som vises i &kst; kan påvirkes. At trække et rektangel for eksempel, hvor som helst i et plot forstørrer dette område i plottet. At holde Ctrl nede eller Skift når du trækker forstørrer kun henholdsvis X- eller Y-aksen, og at trykke på piletasterne flytter et plot. Se Arbejde med plot og vindue for mere information om hvordan plot og plot-layout håndteres, samt forskellige musetilstande.